5. ΝΟΜΟΣ 5004 της 3/18 Ιουν. 1931 (ΦΕΚ Α΄ 151) Περί Αστυνομικών διατάξεων του Διευθυντού του Ναυστάθμου. Άρθρον μόνον.-Ο Γενικός Διευθυντής Ναυστάθμου ασκεί και τα καθήκοντα αστυνομικού διευθυντού του Λιμενάρχου εν τη κατά ξηράν και κατά θάλασσαν περιοχή του Π. Ναυστάθμου και ως τοιούτος εκδίδει, εντός των ορίων των Νόμων , αστυνομικάς διατάξεις εφ’ ων αντικειμένων οι Νόμοι επιτρέπουσι τούτο εις τας αστυνομικάς και λιμενικάς αρχάς. 2.Αι αστυνομικαί αύται διατάξεις, κυρούμεναι υπό του Υπουργού των Ναυτικών, ισχύουσι μετά δύο ημέρας από της δημοσιεύσεως αυτών εν τη εφημερίδι της Κυβερνήσεως. 3.(Κατηργήθη υπό του άρθρ. 473 παρ. 2 εδάφ. 38 του Ποιν. Κώδ. 1492/1950 τόμ. 8). 4.Η εκδίκασις των παραβάσεων τούτων δύναται να γίνη και κατά την διαδικασίαν των επ’ αυτοφώρω πταισμάτων, εφ’ όσον ήθελεν είσθαι εφικτή η άμεσος, άμα τη επ’ αυτοφώρω συλλήψει του δράστου, μεταγωγή τούτου εις την έδραν του Πταισματοδικείου, όπερ οφείλει να συνεδριάση άνευ αναβολής. Εξεδόθη η υπ’ αριθ. 0627 της 21 Ιουν./24 Ιουλ. 1956 (ΦΕΚ Β΄ 138) απόφ. Αρχηγείου Β. Ναυστάθμων περί των ισχυουσών Αστυνομικών και Λιμενικών διατάξεων εις τον Β. Ναύσταθμον Σαλαμίνος. 